नोएडा में बाइक पर सवार दंपती को गोली मारी  
नोएडा में बाइक पर सवार दंपती को एक युवक ने गोली मारी। पति का आरोप है कि पहले भी लड्डन नाम के इसी शख्स ने हमला किया था।
नोएडा में बाइक पर जा रहे एक दंपती को दिनदहाड़े एक युवक ने गोली मार दी। ये पति−पत्नी जैसे ही अपने घर से निकले स्कॉर्पियो गाड़ी में सवार इस शख्स ने उनका पीछा किया और सेक्टर 21−25 की क्रॉसिंग पर इस दंपती को गोली मारी दी। इन दोनों को नोएडा के कैलाश अस्पताल में भर्ती कराया गया है।   पति का आरोप है कि हमला करने वाला युवक लड्डन कई महीनों से उसकी पत्नी का पीछा कर रहा था। एक बार पहले भी वह हमला कर चुका है और उसने एसएसपी से इसकी शिकायत भी की थी। हमलावर जिस स्कॉर्पियो गाड़ी से आया था उसे छोड़कर भाग गया।